ทุนสำรองประเทศแตะ 2.021 แสนล้านเหรียญ
ธปท.เผยทุนสำรองประเทศสุทธิอยู่ที่ 2.021 แสนล้านเหรียญสหรัฐ&nbsp; จากทุนสำรอง ระหว่างประเทศ 1.821 แสนล้านเหรียญสหรัฐ และฐานะสุทธิการซื้อขายเงินตราต่างประเทศล่วงหน้าอีก 2 หมื่นล้านเหรียญสหรัฐ&nbsp; และแนวโน้มยังเพิ่มต่อเนื่อง
25 มี.ค. 2554

ธปท.เผยทุนสำรองประเทศสุทธิอยู่ที่ 2.021 แสนล้านเหรียญสหรัฐ  จากทุนสำรอง ระหว่างประเทศ 1.821 แสนล้านเหรียญสหรัฐ และฐานะสุทธิการซื้อขายเงินตราต่างประเทศล่วงหน้าอีก 2 หมื่นล้านเหรียญสหรัฐ  และแนวโน้มยังเพิ่มต่อเนื่อง 
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 18 มี.ค.ปีนี้อยู่ที่ 1.821 แสนล้านเหรียญสหรัฐหรือประมาณ 5.519 ล้านล้านบาท เพิ่มขึ้นเล็กน้อย 200 ล้านเหรียญสหรัฐหรือประมาณ 6,000 ล้านบาท หากคิดอัตราแลกเปลี่ยนที่ 30 บาทต่อเหรียญสหรัฐ จากสัปดาห์ก่อนหน้าที่ 1.819 แสนล้านเหรียญสหรัฐหรือประมาณ 5.532 ล้านล้านบาท ด้านฐานะสุทธิการซื้อขายเงินตราต่างประเทศล่วงหน้าแลกกับเงินบาท(forward) อยู่ที่ระดับ 2 หมื่นล้านเหรียญสหรัฐ เพิ่มขึ้น 1,800 ล้านเหรียญสหรัฐ จากสัปดาห์ก่อนที่ระดับ 1.82 หมื่นล้านเหรียญสหรัฐ
ทั้งนี้ เมื่อนำทุนสำรองทางการที่ระดับ 1.821 แสนล้านเหรียญสหรัฐ และฐานะสุทธิ Forwar ซึ่งอยู่ที่ระดับ 2 หมื่นล้านเหรียญสหรัฐ รวมกันแล้วส่งผลให้ทุนสำรองสุทธิของประเทศอยู่ที่ระดับ 2.021 แสนล้านเหรียญสหรัฐ อย่างไรก็ตามทุนสำรองระหว่างประเทศมีแนวโน้มเพิ่มขึ้นต่อเนื่อง ตามมูลค่าสินทรัพย์ อาทิ ทองคำ เงินตราต่างๆประเทศสกุลหลักๆ มีค่าเพิ่มขึ้น และตามความจำเป็นของธปท.ในการเข้าซื้อเงินเหรียญสหรัฐเข้าเก็บในทุนสำรอง เพื่อดูแลไม่ให้ค่าเงินบาทผันผวนหรือแข็งค่าเร็วเกินไปจนส่งผลกระทบต่อภาคส่งออกและเศรษฐกิจโดยรวม 
สำหรับ ฐานเงินหรือเงินสดหมุนเวียนในมือประชาชนและเงินฝากของสถาบันการเงินที่ธปท.อยู่ที่ระดับ 1.145 ล้านล้านบาท ลดลง 3.17 หมื่นล้านบาท จากสัปดาห์ก่อนหน้าที่ระดับ 1.177 ล้านล้านบาท